สภาพัฒน์ลดส่งออกปี55โต7.3%
สภาพัฒน์เผยไตรมาสสองศก.ไทยโต4.2%ปรับลดตัวเลขส่งออกทั้งปีเหลือ7.3%แต่ยังคงให้ปีนี้โตที่6%
20 ส.ค. 2555

สภาพัฒน์เผยไตรมาสสองศก.ไทยโต4.2%ปรับลดตัวเลขส่งออกทั้งปีเหลือ7.3%แต่ยังคงให้ปีนี้โตที่6%
 



อาคม เติมพิทยาไพสิฐ
นายอาคม เติมพิทยาไพสิฐ เลขาธิการ คณะกรรมการพัฒนาการเศรษฐกิจและสังคมแห่งชาติ (สศช.)แถลงภาวะเศรษฐกิจไทยไตรมาส2/2555 และแนวโน้มตลอดทั้งปีว่าไตรมาส2 เศรษฐกิจขยายตัวที่ 4.2% โดยมีปัจจัยมาจากการขยายตัวของภาคการผลิต และภาคการบริโภค รวมทั้งการลงทุนของทั้งภาครัฐ และเอกชน ขณะที่การผลิตภาคการเกษตรยังชะลอตัว และการส่งออกหดตัวแนวโน้มการส่งออกไทยปี 55 จะขยายตัวที่ระดับ 7.3%จากประมาณการณ์ครั้งที่แล้วการส่งออกขยายตัวจะอยู่ที่ 15.1% อย่างไรก็ตาม สภาพัฒน์ คาดการณ์ว่า เศรษฐกิจของไทยทั้งปีอยู่ที่ 5.5-6% ซึ่งลดลงจากการประมาณการณ์ ครั้งที่แล้วที่5.5-6.5% ซึ่งสภาพัฒน์มองว่า การที่เศรษฐกิจไทยปีนี้ ขยายตัวได้6% มาจากปัจจัยของภาครัฐ และเอกชน การบริโภคในประเทศ และการท่องเที่ยว 
ทั้งนี้สภาพัฒน์ ได้ปรับประมาณการณ์เงินเฟ้อไใหม่ เป็น 2.9-3.4% จากประมาณการณ์ครั้งก่อนที่ 3.5-4% เป็นผลมาจากการปรับลดลงของราคาน้ำมัน  และราคาอาหารที่ลดลง